stanford-oval/wikipedia huggingface dataset:
Seututie 377

Seututie 377 on seututie, joka alkaa Kouvolan Tuohikotista, entisen Valkealan kunnan alueelta ja päättyy Savitaipaleelle. Tie on 36 kilometriä pitkä.
Liittymät Tuohikotista Savitaipaleelle
| 0 | 1 | 2 | 3 | 4 | 5 |
| --- | --- | --- | --- | --- | --- |
|  | Nro | Km |   Nimi |   Tie |   Viitoitus |
 :   Savitaipaleentie (1+1)
|  |  |  | Tuohikotti |   Mikkelintie   Mikkelintie  | Kouvola, Tuohikotti;   alkaa Mikkeli |
|  |   |   | Haukisaari | Elomäentie | Viisari |
|  |  |  |  Kymenlaakson ja Etelä-Karjalan maakunnanraja  Kouvolan ja Savitaipaleen kunnanraja |  |  |
 :   Tuohikotintie (1+1)
|  |   |   | Järvitaipale | Viuhkolantie | Viuhkola |
|  |   |  | Hämäläinen | Kalliokoskentie Hämäläisentie | Laari Hämäläinen |
|  |   |  | Hongisto |   Mäntyharjuntie Niinimäentie | Halmeniemi |
|  |   |   | Heituinlahti | Kauliontie | Kaulio, Laari |
|  |   |  | Heituinlahti | Lantantie Kokkolantie | Lantta |
|  |   |   | Heituinlahti | Virmajärventie | Virmajärvi |
|  |   |   | Valkosenkylä | Niontie | Kylliälä |
|  |   |   | Mäntykivi | Säänjärventie | Säänjärvi |
|  |   |  | Haposuo |   Taavetintie | Taavetti Mikkeli |
|  |  |  | Olvenlampi |   Mikkelintie | Mikkeli;   päättyy Lappeenranta |
Seven (Pocon albumi)

| Seven Poco |
| --- | --- | --- |

Studioalbumin tiedot
 Äänitetty : 1974
 Julkaistu: 12. helmikuuta 1974
 Formaatti: LP
 Tuottaja(t): Jack Richardson
 Tyylilaji: country rock
 Kesto: 35.45
 Levy-yhtiö: Epic Records
Pocon muut julkaisut
| Crazy Eyes 1973 | Seven 1974 | Cantamos 1974 |
Seven on country rock-yhtye Pocon seitsemäs albumi vuodelta 1974.
Kappaleet > A-puoli

Drivin' Wheel – 6.09 (säv. Paul Cotton)
Rocky Mountain Breakdown – 2.15 (säv. Rusty Young)
Just Call My Name – 5.10 (säv. Noreen Schmit, Timothy B. Schmit)
Skatin' – 4.40 (säv. Timothy B. Schmit)
Kappaleet > B-puoli

Faith In The Families – 3.41 (säv. Paul Cotton)
Krikkit's Song – 3.31 (säv. Timothy B. Schmit)
Angel – 4.53 (säv. Paul Cotton)
You've Got Your Reasons – 5.10 (säv. Paul Cotton)
Kokoonpano

Paul Cotton – kitara, laulu
Rusty Young – pedal steel guitar, kitara, banjo, laulu
Timothy B. Schmit – basso, laulu
George Grantham – rummut, laulu
Jim Messina – mandoliini
Burton Cummings – kosketinsoittimet
Bobbye Hall – lyömäsoittimet, conga
Al Garth – viulu
Arviot

Allmusic:
Ukraina kesäparalympialaisissa 1996

Ukraina osallistui ensimmäisen kerran itsenäisenä valtiona paralympialaisiin vuoden 1996 Atlantan kisoissa. Mukana oli 30 hengen joukkue, 25 miestä ja 5 naista.
Ukraina sai yhteensä 7 mitalia. Vasyl Lištšynskyi toi Ukrainalle maan ensimmäisen paralympialaisten kultamitalin miesten luokan F11 kuulantyönnössä tuloksella 13,66 metriä. Voittomarginaali oli vain 4 senttimetriä hopealle jääneeseen Karl Mayriin.
Mitalit

| Mitali | Mitalisti | Laji | Tapahtuma |
| --- | --- | --- | --- |
|  Kultaa | Vasyl Lištšynskyi | Yleisurheilu | miesten kuulantyöntö, luokka F11 |
|  Hopeaa | Vasyl Lištšynskyi | Yleisurheilu | miesten kiekonheitto, luokka F11 |
|  Hopeaa | Olena Akopjan | Uinti | naisten 50 m vapaauinti, luokka S5 |
|  Hopeaa | Olena Akopjan | Uinti | naisten 100 m vapaauinti, luokka S5 |
|  Hopeaa | Olena Akopjan | Uinti | naisten 200 m vapaauinti, luokka S5 |
|  Pronssia | Juri Andrjušyn | Uinti | miesten 100 m vapaauinti, luokka S7 |
|  Pronssia | Ihor Horbenko | Yleisurheilu | miesten kolmiloikka, luokka F11 |
USS Samuel B. Roberts (FFG-58)

| USS Samuel B>  Roberts |
| --- | --- |


Aluksen vaiheet
Rakentaja:  Bath Iron Works, Bath, Maine
Kölinlasku:  21. toukokuuta 1984
Laskettu vesille:  8. joulukuuta 1984
Palveluskäyttöön:  12. huhtikuuta 1986
Poistui palveluskäytöstä:  22. toukokuuta 2015
Loppuvaihe:  romutettu
Tekniset tiedot
Uppouma:  4 200 t (kuormattu)
Pituus:  136 m
Leveys:  14 m
Syväys:  6,7 m
Koneteho:  2 × GE LM2500-30 kaasuturbiinia 41 000 shp
Nopeus:  yli 29 solmua
Miehistöä:  17 upseeria ja 195 miehistönjäsentä
Aseistus
Aseistus:  1 × OTO Melara Mk 75 76 mm/62 2 × 324 mm Mk32 SVTT torpedoputkea 1 × Phalanx CIWS 4 × .50" konekivääriä 2 × SH-60 Seahawk LAMPS III
USS Samuel B. Roberts (runkonumero FFG-58) oli Yhdysvaltain laivaston Oliver Hazard Perry -luokan ohjusfregatti.
Valmistus

Alus tilattiin Bathista Mainesta Bath Iron Works Corporationilta, missä köli laskettiin 21. toukokuuta 1984. Alus laskettiin vesille 8. joulukuuta 1984 kumminaan Samuel B. Robertsin veljenvaimo Ivonette E. Roberts ja otettiin palvelukseen 12. huhtikuuta 1986 ensimmäisenä päällikkönään Paul X. Rinn.
Palvelus

Alus saattoi operaatio Earnest Willin Bahrainiin kahden tankkerin muodostaman 25. saattueen, joka oli samalla fregatin 13. suojaama saattue. Alus oli 14. huhtikuuta 55 merimailia Qatarista koilliseen kohdatakseen huoltoaluksen. Tähystäjä havaitsi aluksen joutuneen miinakenttään, jolloin päällikkö teki aluksella hiljaisen hälytyksen. Aluksen alla räjähti kello 16.49 miina, joka  teki 6,4 metrin reiän. Kymmenen miehistönjäsentä loukkaantui pahoin räjähdyksessä ja lisää miehiä loukkaantui seuranneissa tulipaloissa.
Samanaikaisesti kuin miehistö sammutti tulipaloja liittouman alukset raivasivat miinoja, joita löytyi kahdeksan. Kostona miinoituksista Iranin öljyntuotantoon iskettiin operaatio Praying Mantisissa. Hinaaja Hunter vei 17. huhtikuuta vaurioituneen aluksen Dubaihin, mistä miehistö kuljetettiin lentokoneella Newportiin. Alus kuljetettiin Mighty Servant II:lla Bath Iron Worksille korjattavaksi. Se palautettiin palvelukseen 16. lokakuuta 1989.
Alus poistettiin palveluksesta 22. toukokuuta 2015 Mayportissa ja romutettiin Philadelphiassa.
Tsaari Saltanin tarina

Tsaari Saltanin tarina tai Satu tsaari Saltanista (ven. Сказка о царе Салтане, Skazka o tsare Saltane) on:
Tsaari Saltanin tarina, Aleksandr Puškinin runo
Tsaari Saltanin tarina, edelliseen perustuva Nikolai Rimski-Korsakovin ooppera
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tsaari Saltanin tarina”, voi hakea sivunnimihaulla, laajalla sivunnimihaulla tai tekstihaulla.
Tsaari Saltanin tarina (ooppera)

Tsaari Saltanin tarina (ven. Ска́зка о царе́ Салта́не, Skazka o tsare Saltane) on Nikolai Rimski-Korsakovin säveltämä ooppera, joka sai ensi-iltansa Moskovassa marraskuussa 1900. Teos pohjautuu Aleksandr Puškinin samannimiseen runoon. Rimski-Korsakov teki myöhemmin oopperan musiikista myös orkesterisarjan. Oopperasta on peräisin populaarikulttuurissa usein käytetty kappale, joka tunnetaan nimellä Kimalaisen lento.
USS Saipan (LHA-2)

| USS Saipan |
| --- | --- |
 USS Saipan

Aluksen vaiheet
Rakentaja:  Ingalls Shipbuilding, Pascagoula, Mississippi
Kölinlasku:  21. heinäkuuta 1972
Laskettu vesille:  20. heinäkuuta 1974
Palveluskäyttöön:  15. lokakuuta 1977
Poistui palveluskäytöstä:  20. huhtikuuta 2007
Loppuvaihe:  romutettavaksi 2009
Tekniset tiedot
Uppouma:  39 300 t (max)
Pituus:  254 m
Leveys:  32,5 m (runko) 40,3 m (lentokansi)
Syväys:  8 m
Nopeus:  24 solmua
Miehistöä:  82 upseeria ja 882 miehistönjäsentä 1900+ merijalkaväen sotilasta
Aseistus
Aseistus:  2 × 21 siilon RAM-laukaisualusta 2 x Phalanx CIWS 4 x 25 mm Mk 38 Bushmaster -pikatykkiä 5 x .50 konekivääriä 30 x helikopteria tai Harrier-rynnäkkökonetta
USS Saipan (runkonumero LHA-2) oli Yhdysvaltain laivaston Tarawa-luokan maihinnousualus.
Valmistus

Alus tilattiin Ingalls Shipbuildingilta West Bankistä Pascagoulasta Mississipistä, missä köli laskettiin 21. heinäkuuta 1972. Se laskettiin vesille 20. heinäkuuta 1974 kumminaan laivastoministeri J. William Middendorf II:n puoliso Isabelle Middendorf ja otettiin palvelukseen 15. lokakuuta 1977 ensimmäisenä päällikkönään F. W. Johnston.
Palvelus

Alus poistettiin palveluksesta 20. huhtikuuta 2007 Norfolkin laivastotukikohdassa ja sijoitettiin asejärjestelmätesteihin maalialukseksi. Alus lähti 28. lokakuuta 2009 Philadelphiasta Brownsvilleen Texasiin Shipbreaking Limitedille romutettavaksi.
Ruotsin kulttuuri

Ruotsin kulttuuri sisältää kaiken kulttuurielämän Ruotsissa, mutta ruotsalainen kulttuuri luokitellaan yleensä länsimaiseksi tai tarkemmin pohjoismaiseksi kulttuuriksi.
Kulttuurivaikutteet

Ruotsin kulttuuri on saanut vaikutteita viikinkiajasta myöhäiskeskiajalle ennen kaikkea muualta Pohjolasta. Keskiajalla myös katolinen kirkko sekä Saksan kulttuuri näkyivät myös Ruotsissa. 1700-luvulla suurimmat vaikutteet tulivat Ranskasta, 1800-luvulla jälleen Saksasta. Toisen maailmansodan jälkeen englanninkielisten maiden kulttuuri on ollut hallitsevassa asemassa. Amerikkalaistumisesta huolimatta eurooppalainen kulttuuri koetaan kuitenkin yhä läheiseksi. Ruotsalaiset osallistuvat EU-maiden asukkaista kaikista aktiivisimmin erilaisiin kulttuuritapahtumiin.
Musiikki

Ruotsalainen kansanmusiikki oli suosittua pääasiassa maalaisväestön keskuudessa 1600-luvulta 1800-luvun lopulle saakka. Monet yhdistävät ruotsalaiseen kansanmusiikkiin pelimannimusiikin: tanssimusiikin, jota säestettiin usein viululla. Pelimannimusiikkiin kuuluvat erilaiset marssit sekä tanssirytmiin soitettavat polska, valssi, schottis, hambo ja polkka. Ruotsalainen klassinen musiikki, joka kehittyi aina 1600-luvulta eteenpäin, on tyyliltään länsimaista klassista musiikkia. Ruotsin tunnetuin barokkisäveltäjä on Johan Helmich Roman, jota kutsutaan ruotsalaisen musiikin isäksi. Franz Berwaldsin soittotaidot toivat hänelle hieman kunniaa hänen elinaikanaan. Ruotsalaisiin romantiikan ajan muusikoihin kuuluvat Hugo Alfvén, Wilhelm Peterson-Berger ja Wilhelm Stenhammar. Modernismia Ruotsissa edustaa muun muassa Hilding Rosenberg ja uusklassismia Lars-Erik Larsson.
Carl Michael Bellmania pidetään Ruotsin kansallisrunoilijana ja hän on vaikuttanut suuresti myöhempiin runoilijoihin. Bellman on innoittanut muun muassa Evert Taubea ja Cornelis Vreeswijkia. Ruotsi on synnyttänyt myös useita tunnettuja oopperalaulajia. ”Ruotsalainen satakieli” Jenny Lind konsertoi ympäri maailmaa 1850-luvulla. Sata vuotta myöhemmin Jussi Björling nousi maailmalla tunnetuksi nimeksi. Birgit Nilssonia voidaan kutsua maailmanluokan sopraanoksi. Eric Ericson lasketaan kansainvälisesti yhdeksi maailman parhaista kapellimestareista ja on vahva syy ruotsalaisen ”kuoromaailman” muodostumiseen.
Nykyaikainen ruotsalainen populaarimusiikki on menestynyt kansainvälisesti. Muusikot Arne Domnérus ja Lars Gullin olivat mukana nostamassa ruotsalaisen jazzin maailmankartalle. Vuonna 1974 Björn Skifs nousi Yhdysvaltojen single-listan kärkeen. Abba teki samoin vuonna 1976. 1980-luvun loppupuolella kansainväliseen suosioon nousi muun muassa Roxette, ja ruotsalaisesta musiikista onkin tullut suosittua ympäri maailmaa. Lauluntekijät Denniz Pop ja Max Martin ovat tehneet musiikkia monille tunnetuille artisteille. Ruotsalainen musiikki myy hyvin myös Ruotsin ulkopuolella. Tutkimus vuodelta 1999 paljasti, että vain isobritannialainen ja yhdysvaltalainen musiikki menestyvät ruotsalaista musiikkia paremmin kansainvälisesti. Tutkimuksen teon jälkeen ruotsalaisen musiikin vienti on vaihdellut suuresti.
Erityisen ruotsalaisiin musiikki-ilmiöihin kuuluvat muun muassa huuliharpun käyttö sekä musiikkigenre dansband. Huuliharppua on ehdotettu jopa Ruotsin kansallissoittimeksi. Ruotsin musiikkikulttuurille omaperäistä on myös sen kansanläheisyys. Kunnallisten musiikkikoulujen ansiosta moni on oppinut soittamaan ja laulamaan, ja kuorolaulanta on Ruotsissa erittäin suosittua.
Ruotsi on menestynein maa Irlannin kanssa Eurovision laulukilpailussa seitsemällä voitollaan..
Elokuva

Ruotsalainen elokuva menestyi jo varhain. Näyttelijät Greta Garbo ja Ingrid Bergman ja ohjaaja Ingmar Bergman menestyivät 1900-luvulla. Lasse Hallström, Roy Andersson ja Lukas Moodysson kuuluvat jo seuraavaan sukupolveen.
Arkkitehtuuri

Ruotsalaisen arkkitehtuurin kulta-aikaa oli 1920-luku. Funktionalismi tuli Skandinaviaan Tukholman maailmannäyttelyssä 1930, jossa Gunnar Asplund oli pääsuunnittelijana. Seuraavina vuosikymmeninä Ruotsin arkkitehtien tärkein tehtävä oli asuntojen suunnittelu, sillä hyvinvointivaltion tavoitteena oli tuottaa kohtuuhintaisia toimivia asuntoja kaikille. Puhtainta funktionalismia pehmennettiin kansallisilla vaikutteilla.
Maailmanperintökohteet

Unescon maailmanperintöluettelossa on Ruotsista 13 kulttuurikohdetta, yksi luontokohde eli Höga Kusten ja yksi ”sekakohde”, Laponia. Kulttuurikohteet ovat Tanumin kalliopiirrokset, Etelä-Öölannin maatalousmaisema, Birka ja Hovgården viikinkiajalta, Suuren kuparivuoren kaivosalue Falunissa 1200-luvulta, Visbyn hansakaupunki, Gammelstadin kirkonkylän puutalot ja 1400-luvun kirkko Luulajassa, 1600-luvun markkinajohtaja Engelsbergin terästehdas, Karlskronan satamakaupunki 1600-luvulta, Drottningholmin kuninkaallinen tila 1700-luvulta, Skogskyrkogården 1900-luvun alusta sekä Grimetonin radioasema 1920-luvulta.
Aiheesta muualla

Kuvia tai muita tiedostoja aiheesta Ruotsin kulttuuri Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Kultur i Sverige
Carl Larsson, August Strindberg, 1899. Strindbergin töistä ovat saaneet innoitusta monet kirjailijat, kuten Ingmar Bergman, Franz Kafka ja Eugene O’Neill.
Per Kraft, Carl Michael Bellman, 1779. Vierailtuaan Ruotsissa Vladimir Lenin halusi kääntää Bellmanin lauluja venäjäksi.
Albertus Pictorin maalaus esittää tanssivia talonpoikia (noin vuodelta 1480).
Ernst Josephson, Jeanette Rubenson, 1883. Josephson totesi kerran: ”Minusta tulee Ruotsin Rembrandt tai kuolen!”.
Gunnar Asplund, Tukholman kaupunginkirjasto, 1928.
Käännös suomeksi
Scotland Yard (lautapeli)

| Scotland Yard |
| --- | --- |

Suunnittelija:  Manfred Burggraf, Dorothy Garrels, Wolf Hoermann, Fritz Ifland, Werner Scheerer, Werner Schlegel
Julkaisija:  Ravensburger
Julkaisuvuosi:  1983
Pelaajia:  2–6
Ikäsuositus:  8+
Pelin kesto:  30–80 min
Monimutkaisuus:  keskitasoa
Strategisuus:  korkea
Satunnaisuus:  matala
 BoardGameGeek 
Scotland Yard on salapoliisiaiheinen lautapeli. Sen julkaisi Ravensburger vuonna 1983. Peli voitti samana vuonna saksalaisen Spiel des Jahres -palkinnon.
Pelissä Scotland Yardin taitavat etsivät yrittävät löytää maan alle kadonneen herra X:n. Yksi pelaajista on herra X, joka on pakosalla jossain päin Lontoota ja liikkuu näkymättömissä, mutta näyttäytyy tietyin väliajoin. Muut pelaajat ovat salapoliiseja, jotka yrittävät saada herra X:n kiinni.
Pelin sisältö

Pelilauta (Lontoon kartta)
6 pelinappulaa (5 salapoliisia, 1 herra X)
125 lippua
54 taksilippua
43 bussilippua
23 metrolippua
5 mustaa lippua (black ticket)
2 2x-tuplakorttia kaksinkertaisia siirtoja varten
18 lähtöpistekorttia
1 lokikirja
1 lippa, myöhemmissä painoksissa lippalakki (Herra X:n katseen peitoksi)
Säännöt > Pelivalmistelut

Pelaajat sopivat ennen peliä siitä, kuka on herra X. Hänelle luovutetaan pelinappula (valkoinen), 4 taksilippua, 3 bussilippua, 3 metrolippua, 2 2x-tuplalippua, 1 musta lippu salapoliisia kohti ja 1 lokikirja (sekä kynä).
Salapoliiseille annetaan 1 pelinappula, 10 taksilippua, 8 bussilippua ja 4 metrolippua.
Lähtöpistekortit sekoitetaan ja asetetaan pelipöydälle numeropuoli alaspäin. Jokainen pelaaja ottaa itselleen lähtöpistekortin. Kun kortit on valittu, loput lähtöpistekortit poistetaan pelilaudalta sivuun. Kortissa näkyvä numero määrää kunkin pelaajan lähtöpaikan. Salapoliisit laittavat omat pelinappulansa niiden omille, korteissa näkyville paikoille. Herra X ei näytä lähtöpistekorttiaan tai laita pelinappulaansa pelilaudalle.
Säännöt > Liikkuminen pelilaudalla

Jokainen siirto on matka taksilla, bussilla tai metrolla. Jokaisesta matkasta on maksettava jaettavia lippuja käyttäen. Liikenneyhteyksissä on pelilaudalla sama väri kuin vastaavassa lipussa. Jokainen numeroitu piste kartalla on asema tai pysäkki, yhdellä tai useammalle liikennevälineelle. Väritunnukset osoittavat mitkä kulkuneuvot missäkin pysähtyvät.
Pelaaja saa pelivuorollaan siirtyä ainoastaan seuraavalle valitsemansa liikennevälineen asemalle, asianomaista viivaa pitkin.
Herra X suorittaa siirtonsa siten, että salapoliisit eivät sitä näe, merkitsemällä lokikirjaansa kynällä sen pisteen numeron, johon hän aikoo siirtyä. Hän peittää lokikirjan aukon (johon hän on merkinnyt uusimman siirtonsa) sillä matkalipulla, jolla hän on juuri liikkunut. Lippu osoittaa muille vain millä kulkuneuvolla herra X on juuri liikkunut. Herra X ei myöskään merkitse lähtöpistekorttinsa numeroa lokikirjaansa.
Tämän jälkeen suorittavat salapoliisit siirtonsa ja antavat herra X:lle siirtoansa vastaavan lipun. Salapoliiseilla on käytettävissään rajoitettu määrä matkalippuja kutakin kulkuvälinettä varten. Kun tietyn kulkuvälineen liput loppuvat, sitä kulkuvälinettä ei voi enää käyttää.
Herra X:llä on käytössään suuri määrä lippuja (sitä mukaa, kun salapoliisit niitä hänelle antavat), eikä vain niitä, joita hän saa käyttöönsä pelin alussa.
Säännöt > Herra X:n erikoissiirrot

Näyttäytyminen
Herra X:n on tultava näkyviin määrävälein. Ensimmäinen kerta on kolmannen siirron jälkeen ja sitten siirtojen 8, 13, 18 ja 24 (jolloin peli päättyy). Nämä kohdat näkyvät lokikirjassa isompina aukkoina. Kun on aika näyttäytyä, herra X toimii tavalliseen tapaansa lokikirjan suhteen ja asetta pelinappulansa siihen paikkaan pelilaudalla, johon hän juuri on siirtynyt.
Kun hän siirtyy jälleen, pelinappula poistetaan pelilaudalta odottamaan seuraavaa näyttäytymistä.
Tuplasiirrot
Herra X voi 2x-tuplakortteja käyttäen suorittaa kaksi kertaa pelin aikana kaksoissiirron. Hän siirtyy tällöin kaksi pysäkkiä eteenpäin (ja voi käyttää kahta eri kulkuneuvoa). Hän merkitsee siirrot lokikirjaansa KAHTEEN eri kohtaan ja laittaa kulkuvälinettä (tai kulkuvälineitä) vastaavat liput näiden päälle. Herra X joutuu siirtonsa jälkeen luopumaan toisesta 2x-tuplakortistaan.
Jos ensimmäinen näistä siirroista on sellainen, jossa herra X:n täytyy näyttäytyä, hän tekee sen ja katoaa toisen siirron turvin.
Mustat liput (black tickets)
Herra X on ainut joka voi käyttää mustia lippuja myös kaksoissiirron aikana. Musta lippu on voimassa kaikkien kulkuvälineiden osalta ja tällöin salapoliisit eivät tiedä, mitä kulkuneuvoa herra X on käyttänyt.
Asian tekee vielä vaikeammaksi se, että herra X voi käyttää mustia lippuja kulkeakseen laivalla Thames-jokea pitkin (hän on myös ainut, joka tähän pystyy).
Herra X:llä on käytössä vain niin monta mustaa lippua, kun on salapoliiseja mukana pelissä.
Pelaajat saavat halutessaan vaihdella lippuja ja pelivuoroja.
Säännöt > Pelin loppuminen

Peli voi päättyä monilla eri tavoilla:
1: Peli loppuu, jossa salapoliisi tulee pisteeseen, jossa herra X sijaitsee. Tällöin hänen on tultava esiin ja hän on hävinnyt pelin. Peli loppuu heti.
2: Peli päättyy myös, kun kaikkien salapoliisien kaikki matkaliput ovat loppuneet. Tällöin herra X on voittanut pelin.
3: Peli voi päättyä myös silloin, kun herra X:n lokikirja on täynnä, jolloin herra X on myös voittanut pelin.
Pelin päätyttyä (millä tavalla tahansa) herra X voi todistaa lokikirjansa avulla, miten hän on pelin aikana liikkunut paikasta toiseen.
Aiheesta muualla

Scotland Yard Ravensburgerin sivuilla
Salainen ikkuna

| Salainen ikkuna> Secret Window |
| --- | --- |

Ohjaaja:  David Koepp
Käsikirjoittaja:  David Koepp
Perustuu:  Stephen Kingin pienoisromaaniin Salainen ikkuna, salainen puutarha
Tuottaja:  Gavin Polone
Säveltäjä:  Philip Glass
Kuvaaja:  Fred Murphy
Leikkaaja:  Jill Savitt
Pääosat:  Johnny Depp,   John Turturro,   Maria Bello
Valmistustiedot
Valmistusmaa:  Yhdysvallat
Tuotantoyhtiö:  Sony Pictures Entertainment
Levittäjä:  InterCom Netflix
Ensi-ilta:  2004
Kesto:  96 min
Alkuperäiskieli:  englanti
Budjetti:  40 miljoonaa $
Tuotto:  92 913 171 $
Aiheesta muualla
IMDb 
Elonet
AllMovie
Infobox OKNimi-testi OK: 
Salainen ikkuna on Stephen Kingin pienoisromaaniin Salainen ikkuna, salainen puutarha perustuva jännityselokuva. Elokuvan on ohjannut ja käsikirjoittanut David Koepp. Pääosia esittävät Johnny Depp, John Turturro ja Maria Bello. Salainen ikkuna on Koeppin esikoisohjaus.
Juoni

Elokuvassa kauhukirjailija Mort Rainey saa vaimonsa kiinni aviorikoksesta. Avioeroa selvitellessään itsesäälinen Rainey muuttaa lomamökilleen Tashmore-järven rannalle koiransa kanssa hakemaan rauhaa. Hän kuluttaa päivänsä nukkumalla ja yrittämällä kirjoittaa uutta menestysromaania, joka ei ota onnistuakseen. Rauha kuitenkin rikkoutuu, kun Mississippin osavaltiosta kotoisin olevan maalainen, John Shooter, saapuu Raineyn ovelle. Shooter syyttää Raineya hänen tarinansa varastamisesta. Shooter ei kuitenkaan välitä tarinan varastamisesta vaan hän haluaa, että Rainey korjaisi oman kirjan loppunsa omaan versioonsa kirjan lopusta. Raineyn kiistäessä asian tarinan varastamisesta Shooter alkaa ahdistelemaan Raineya väkivaltaisesti.
Kun Raineyn ja Shooterin on myöhemmin määrä tavata, Rainey näkee omassa autossaan tapettuna maalaismiehen ja hänen oman agenttinsa. Kun Rainey tämän jälkeen jää yksin kotiin hänen mielikuvituksensa alkaa puhua hänelle. Pian ilmeneekin, että Shooter onkin vain hänen mielikuvituksensa alkuunsaannos. Shooter on iskenyt Raineyn koiraa ruuvimeisselillä, polttanut ex-vaimonsa talon ja tappanut hänen agenttinsa ja maalaismiehen, mutta koska tämä on vain Raineyn mielikuvitusta, on hän itse tehnyt kaikki nämä teot.
Hänen entinen vaimonsa Amy tulee käymään mökillä tuodakseen hänelle eropapereita joihin hän tarvitsee Mortin allekirjoituksen, hän näkee Shooterin nimen olevan kaiverrettu jokaiseen talossa olevaan paikkaan. Pian kun Amy etsii Raineya, Rainey avaa oven ja näyttäytyy vaimolleen. Hänen sivuillensa on kaiverrettu "Shoot Her", suomeksi "ammu hänet" ja viittaa Shooterin nimeen. Niinpä Amy lähtee karkuun lyömällä Raineya, mutta Rainey ottaa isohkon kiven ja iskee sillä pakenevan auton lasia ja vetää naisen ulos sieltä. Hän sanoo olevansa kyllästynyt leikkimään ja ottaa koirassaan olleen ruuvimeisselin ja iskee Amya jalkaan. Amy raahautuu pihalle tuskissaan. Mort ottaa lapion käteen ja on juuri iskemässä, kun kuulee Amyn nykyisen miehen Tedin äänen. Hän tulee etsimään vaimoaan, mutta Mort väijyy oven vieressä ja iskee Tediä lapiolla kasvoihin, mikä saa Tedin taintumaan. Sitten Rainey iskee Tedin kuolleeksi. Hän tappaa myös vaimonsa.
Lopussa seriffin tullessa käymään Rainey teeskentelee normaalia, vaikka ruumiit ovat kuopattuna hänen kasvimaallensa. Seriffi tulee käymään ja sanoo, että pian hän joutuisi vankilaan, kunhan hänet vain todettaisiin syylliseksi ja ruumiit löydettäisiin. Mort ei välitä. Mort on toiminut oman kirjansa mukaisesti ja "korjannut lopun".
Näyttelijät

| 0 | 1 | 2 |
| --- | --- | --- |
|  Johnny Depp   | … |   Mort Rainey   |
|  John Turturro   | … |   John Shooter    |
|  Maria Bello   | … |   Amy Rainey    |
|  Timothy Hutton   | … |   Ted Milner    |
|  Charles S. Dutton   | … |    Ken Karsch    |
|  Len Cariou   | … |   sheriffi Dave Newsome    |
|  Joan Heney   | … |   Rouva Garvey    |
|  John Dunn-Hill   | … |   Tom Greenleaf   |
|  Vlasta Vrana   | … |   palopäällikkö Wickersham    |
|  Matt Holland   | … |   poliisitutkija Bradley    |
|  Gillian Ferrabee   | … |   Fran Evans    |
|  Bronwen Mantel   | … |   Greta Bowie    |
|  Elizabeth Marleau   | … |   Juliet Stoker    |
|  Kyle Allatt   | … |   Busboy    |
|  Richard Jutras   | … |   motellinomistaja    |
|  Kevin Woodhouse   | … |   Public Works Guy    |
|  Vito DeFilippo   | … |   Public Works Guy    |
|  Sarah Allen   | … |   sheriffin veljentytär   |